**Objava natječaja za odabir izvršitelja poslova za**

**voditelja/icu Zajedničkog tehničkog tajništva IPA Programa prekogranične suradnje Hrvatska – Srbija 2007. – 2013. (1 izvršitelj)**

**Uvod**

Republika Hrvatska sudjeluje u IPA Programu prekogranične suradnje Hrvatska – Srbija 2007. – 2013. sa svojom IPA alokacijom. Program prekogranične suradnje Hrvatska – Srbija zajednički provode Hrvatska i Srbija. Ministarstvo regionalnoga razvoja i fondova Europske unije predstavlja dio operativne strukture odgovorne za koordinaciju programa u Republici Hrvatskoj, dok je u Republici Srbiji odgovorna Kancelarija za Europske integracije

Zajedničko tehničko tajništvo (ZTT) Programa prekogranične suradnje Hrvatska – Srbija uspostavljeno je od strane obje operativne strukture 2008. godine. Zajedničko tehničko tajništvo je odgovorno za pružanje tehničke potpore operativnim strukturama i Zajedničkom nadzornom odboru u koordinaciji i provedbi programa. Zadaci ZTT-a obuhvaćaju aktivnosti tehničkog i administrativnog upravljanja programom, informiranja i izvještavanja javnosti, kao i pružanje podrške potencijalnim predlagateljima projekata u razvoju i provedbi projekata. ZTT djeluje u suradnji s operativnim strukturama programa na nacionalnoj razini te ne predstavlja dio državne administrativne strukture.

Za više informacija o IPA Programu prekogranične suradnje Hrvatska Srbija 2007. – 2013. molimo pogledati [www.croatia-serbia.com](http://www.croatia-serbia.com)

**Voditelj/ica Zajedničkog tehničkog tajništva**

Glavna odgovornost voditelja/ice Zajedničkog tehničkog tajništva je planiranje i organiziranje poslova Tajništva te praćenje izvršavanja zadataka. Voditelj/ica Zajedničkog tehničkog tajništva odgovoran/na je za provedbu svih aktivnosti i postizanje konkretnih rezultata na vrijeme i uz odgovarajuću kvalitetu te za održavanje uspješne komunikacije sa svim uključenim stranamakao i zaizradu prijedloga dopuna programskih dokumenata ili procedura za Operativnu strukturu.

**Opis poslova**

***Za podroban opis poslova i zadataka molimo pogledajte izravno internetsku stranicu http://www.mrrfeu.hr***

**Rok za prijavu je 23. studenog 2012. godine.**

Za prijavu je potrebno podnijeti:

• Životopis na engleskom jeziku (Europass format)

• Motivacijsko pismo na engleskom jeziku

• Diploma (kopija)

• Certifikati i dodatne diplome

Navedeni će dokumenti tvoriti osnovu za prvu fazu odabira. Potencijalni kandidati bit će pozvani na razgovor, dok će konačnu odluku donijeti Ministarstvo regionalnoga razvoja i fondova Europske unije (OS u RH) u suradnji s Kancelarijom za Europske integracije (OS u RS).

|  |
| --- |
| Prijave treba poslati dostavom ili poštomizravno na adresu:  **Ministarstvo regionalnoga razvoja i fondova Europske unije**  **Trg kralja Petra Krešimira IV. br. 1**  **10 000 Zagreb**  **Republika Hrvatska**  **Molimo naznačiti na omotnici**:  **IPA Program prekogranične suradnje Hrvatska – Srbija 2007. – 2013., voditelj/ica Zajedničkog tehničkog tajništva HRV – SRB**  Kandidati **također trebaju** poslati svoj životopis i motivacijsko pismo u elektroničkom obliku do 23. studenog 2012.godine do 16:00 sati na sljedeću e-mail adresu:  **ipa-cbc-natjecaj@mrrfeu.hr**  s naznakom u polju „PREDMET:“ **voditelj/ica Zajedničkog tehničkog tajništva HRV - SRB**  **U obzir će se uzimati samo prijave zaprimljene do navedenog roka.**  **Dodatne informacije**  **Uvjeti:**  Obaveza sklapanja ugovora o djelu. |